最近天氣忽冷忽熱咁，最啱就係食返個雞煲喇！雖然話雞有五德，但對波波嚟講，雞最緊要食得！雞嚟講佢唔算肥，肉質都係香滑嘅，不過個樣雖然紅噹噹，但就唔算好辣喇！呢個鬼馬墨魚滑一定要點，用自家制嘅油炸鬼釀鮮打墨魚滑，油炸鬼索咗湯汁，加上彈牙嘅墨魚滑，真係會食到停唔到！呢碟手切肥牛都好新鮮，睇到肥瘦都好均勻，佢生前應該都幾Fit下！打邊爐唔少得梗係要食丸啦！呢間嘅丸子併盤有齊晒唔同款式嘅丸子，粒粒都係人手打，咪粒粒都咁彈牙囉！